यारों, दोस्ती बड़ी ही हसीन है, ये हो तो...
बच्चों के बेहतर स्वास्थ्य के लिए काम करेगा एलुमिनाई
आंखोंमेंसुकून और दिल में गर्माहट... हर चेहरा खुशी की लाली से दमक रहा था। बस एक दीदार और फिर चल पड़े उन यादों के गलियारों में जिसे वर्षों पहले वे अलविदा कह चुके थे। टिफिन चुराने से लेकर टीज करने तक की खट्टी-मीठी यादों के पन्ने एक के बाद एक पलटने लगे। ये सभी एहसास माउंट कार्मेल हाई स्कूल में रविवार को आयोजित एलुमिनाई मीट में जीवंत हुए। कैंपस दोस्ती के हजारों रंग से सराबोर हुआ। पल को यादगार बनाने के लिए 60 के दशक से लेकर अभी तक के एलुमिनाई जुटे थे।
वर्षों बिछड़े दोस्त जब मिले तो चहक कर उसे गले लगाया। फिर कंधे पर हाथ रख शुरू हुई कभी नहीं खत्म होने वाली यादों का सफर। पुरानी शिक्षिकाओं के आगे उनके सिर खुद खुद झुके। आशीर्वाद लिया और धन्यवाद यह कहकर कहा कि आज जो भी हूं आपकी बदौलत हूं। इन सभी पर म्यूजिक और गेम्स ने समा की रंगत और बढ़ा दी। डीजे वाले जब रेट्रो सॉन्ग बजाते तो उनका उत्साह अचानक बढ़ जाता और वे जमकर ठुमके लगाते। दोस्ती जब परवान चढ़ी तो सभी ने मिलकर गाया- यारों, दोस्ती बड़ी ही अजीब है... ये हो तो क्या फिर बोलो ये जिंदगी है...।
कार्मेल एलुमिनाई एसोसिएशन ने इस अवसर पर चिकित्सा के क्षेत्र में बेहतर कर रही चिकित्सक डॉ. श्वेता सिंह, डॉ. पूनम वर्मा, डॉ. कल्पना सिंह, डॉ. अंगिका सिंह, डॉ. कल्पना सिंह, डॉ. अमिता रोजी और डॉ. नीलम हसदा को सम्मानित किया गया। इसके बाद बिगेस्ट एलुमिनाई ग्रुप का सम्मान 2015 बैच के स्टूडेंट्स ने जीता। कार्यक्रम में स्कूल की दो शिक्षिका, मिस रानी चटर्जी और सिस्टर वीणा के निधन पर दो मिनट का मौन रखा गया। स्कूल की प्राचार्या सिस्टर सुजाता, अध्यक्ष सुतापा सिन्हा, उपाध्यक्ष पुष्पा सिंह, सुनीता प्रकाश, पूर्णिमा राय, सचिव जरीन फातिमा, शिखा सेन सहाय, सोमा चक्रवर्ती, कुमुद के सिंह, नमिता कुमार, नीता मिश्रा आदि उपस्थित थे।
माउंट कार्मेल
alumni meet
hin_Deva hin_Deva hin_Deva hin_Deva hin_Deva hne_Deva eng_Latn